Analize și raportări cu privire la politici

Centrul monitorizează progresele înregistrate de țări în direcția îndeplinirii obiectivelor pe termen scurt convenite în Comunicatul de la Bruges. Fișele dedicate țărilor, care conțin rezumatul progreselor înregistrate în materie de politică, au fost finalizate pentru toate statele membre ale UE, pentru Norvegia și pentru Islanda și au fost puse la dispoziția Comisiei Europene, care propune recomandări specifice pentru fiecare țară, în vederea semestrului european. În scopul pregătirii raportului din 2014 al centrului, intitulat VET policy monitoring report (Raport de monitorizare a politicii privind educația și formarea profesională), o serie de grupuri tematice la care au participat membri ai Comitetului consultativ pentru formare profesională (CCFP) au discutat cu privire la eficacitatea politicilor. Rețeaua europeană de referință și expertiză pentru educație și formare profesională (ReferNet) a pregătit descrieri ale sistemelor naţionale de educație și formare profesională (Descriptions of national VET systems), acestea fiind publicate online pentru 29 de țări. Pentru reuniunea din luna martie a directorilor generali pentru formare profesională, s-a pregătit documentul Spotlight on VET in Ireland (Sinteză privind educația și formarea profesională în Irlanda). Documentele intitulate Vocational education and training in Lithuania – Short description (Educația și formarea profesională în Lituania – Scurtă descriere) și Spotlight on VET in Lithuania (Sinteză privind educația și formarea profesională în Lituania) au fost finalizate pentru reuniunea din noiembrie a directorilor generali pentru formare profesională și pentru conferința organizată de președinția UE cu privire la educație și formarea profesională. De asemenea, centrul a publicat documentul intitulat On the way to 2020: data for vocational education and training (Către 2020: date pentru educația și formarea profesională).

Instrumente comune europene, calificări și rezultatele obținute pe planul învățării

Centrul a furnizat informații, precum și consultanță în materie de politică mai multor grupuri de lucru de la nivelul UE, cu scopul de a susține punerea în aplicare a instrumentelor UE. Studiul realizat de centru cu privire la calificările de nivel 5 ale Cadrului european al calificărilor, precum și analiza efectuată de acesta și intitulată Analysis and overview of NQF level descriptors in European countries (Analiză și prezentare generală a descriptorilor din cadrele naționale ale calificărilor din țările europene) au contribuit în mod direct la punerea în aplicare a Cadrului european al calificărilor și a cadrelor naționale ale calificărilor. Centrul a publicat studiul intitulat The role of qualifications in governing professions and occupations (Rolul calificărilor în ceea ce privește accesul la profesii și ocupații). S-a emis o notă de informare cu privire la oportunitățile și provocările asociate ECVET (Sistemul european de credite pentru educație și formare profesională). Site-ul Europass a înregistrat 20,85 milioane (14,8 milioane) de vizite și 10,16 milioane (8,3 milioane) de CV-uri generate online. S-a organizat un dineu de lucru împreună cu Parlamentul European, în cadrul căruia s-au purtat discuții cu privire la realizările și provocările legate de instrumentele europene. Centrul a publicat studiul intitulat Renewing VET provision: Understanding feedback mechanisms between initial VET and the labour market (Reînnoirea sistemului de educație și formare profesională: înțelegerea mecanismelor de răspuns dintre educația și formarea profesională inițială și piața muncii). În vederea conferinței organizate de președinția lituaniană cu privire la educația și formarea profesională, s-a elaborat nota de informare intitulată Keeping young people in (vocational) education: what works? [Să îi menținem pe tineri în sistemul educațional (de formare profesională): prin ce mijloace?].

Formarea adulților și tranzițiile

În cadrul conferinței organizate de președinția lituaniană cu privire la educația și formarea profesională, s-a dezbătut studiul realizat de centru și intitulat Return to Work – work-based learning and the reintegration of unemployed adults into the labour market (Reîntoarcerea în câmpul muncii – învățarea bazată pe muncă și reintegrarea adulților șomeri pe piața muncii). S-au publicat studiile Benefits of vocational education and training in Europe for people, organisations and countries (Beneficiile educației și ale formării profesionale în Europa pentru cetățeni, organizații și țări) și Labour market outcomes of vocational education in Europe (Rezultatele privind formarea profesională pe piața muncii în Europa). Studiul intitulat Validation of non-formal and informal learning in European enterprises (Validarea învățării nonformale și informale în întreprinderile europene) a fost finalizat și o sinteză a acestuia a fost prezentată în cadrul seminarului comun al centrului și al DG EAC, seminar care a marcat începutul procesului de monitorizare a recomandării emise de Consiliu în 2012 cu privire la validare. Pentru a veni în sprijinul Alianței europene pentru ucenicii, centrul a organizat o conferinţă la nivel înalt cu tema Renewing vocational education and training to tackle skill mismatch – work-based learning and apprenticeship for all? (Necesitatea reînnoirii sistemului de educație și formare profesională pentru a aborda problema necorelării competențelor – învățare bazată pe muncă și ucenicii pentru toți?).

Analiza competențelor

Centrul a sprijinit dezvoltarea Panoramei competențelor în UE, de care va deveni integral responsabil începând cu anul 2014. Centrul a emis previziunile pentru 2013 cu privire la cererea şi oferta de competențe în Uniunea Europeană. Documentul intitulat Roads to recovery: three skill and labour market scenarios for 2025 (Căi de redresare: trei scenarii privind competențele și piața muncii pentru 2025) a sintetizat principalele constatări. S-a publicat studiul intitulat Quantifying skill needs in Europe – Occupational skills profiles: methodology and application (Cuantificarea nevoilor în materie de competențe în Europa – Profiluri de competențe profesionale: metodologie și aplicare). Centrul a publicat documentul intitulat Skills for a low carbon Europe (Competențe pentru o Europă cu emisii scăzute de dioxid de carbon) și a emis o notă de informare cu privire la acest subiect. Datele și analizele deținute de centru referitor la problema necorelării competențelor au contribuit la activitatea desfășurată de Consiliul pentru agenda globală în materie de șomaj al Forumului Economic Mondial și au fost prezentate la Summitul privind agenda globală, organizat în 2013 la Abu Dhabi.

Impactul organizațional

Evaluarea (externă) a centrului pentru perioada 2007-2012 a analizat dacă activitatea acestuia a urmat liniile politicilor europene, precum și eficiența, impactul și sinergiile sale cu alte patru agenții ale UE. Evaluarea a evidențiat faptul că: centrul a îndeplinit cu succes obiectivele stabilite de regulamentul prin care a fost instituit și este recunoscut ca unul dintre principalele centre internaționale de expertiză în materie de cadre de calificări și competențe; activitatea centrului nu a fost dublată de activitatea niciunui alt actor de la nivel european, național sau internațional; popularitatea documentelor elaborate de centru și a celor descărcate de pe site-ul său internet a crescut semnificativ; evenimentele organizate de centru s-au caracterizat printr-un înalt nivel de calitate, înalt fiind și nivelul de satisfacţie a participanților; acțiunile derulate de centru au prezentat un bun raport cost-eficacitate. Centrul folosește un sistem de măsurare a performanței, care contribuie la gestionarea și la evaluarea impactului, a eficienţei și a eficacităţii centrului. 173 (169) de documente de politică elaborate la nivelul UE au citat constatări ale centrului. Activitățile centrului au beneficiat în continuare de sprijinul eficace și eficient al administrației sale. Un sondaj efectuat în 2013 în rândul angajaților centrului a confirmat satisfacția personalului față de serviciile administrative și de suport.

Pentru informații suplimentare, a se consulta site-ul www.cedefop.europa.eu (Raportul anual și Raportul anual de activitate 2013).